Pietarin "kalansaalis": viisi maalia yhteen putkeen 6-1-voitossa! | Jääkiekko | Iltalehti.fi
Pietarin "kalansaalis": viisi maalia yhteen putkeen 6-1-voitossa!
Keskiviikko 23.2.2011 klo 21.45 Tällaista kiekkoiltaa ei moni pelaaja pääse kokemaan.
Pietari Kolhosella oli unelma-ilta Turussa. (PEKKA AHO)
LUE MYÖSMestiksessä kuohuu: Ottelurangaistus ryssittelystä
Kajaanin Hokin Pietari Kolhosella oli satumainen ilta Turussa. Hokki kävi voittamassa TuTon Mestiksen putoamiskarsinnassa, ja Kolhonen oli mukana kaikissa joukkueensa kuudessa maalissa.Kolhonen avasi iltansa rauhallisesti syöttämällä ottelun avausmaalin, mutta sen jälkeen tahti oli tappavan tehokasta. Kolhonen teki Hokin toisen, kolmannen, neljännen, viidennen ja kuudennen maalin.Kolhosen osumista kolme syntyi tasaviisikoin, yksi ylivoimalla ja yksi alivoimalla. Puhdas hattutemppu valmistui jo avauserässä. Toisessa erässä ei nähty yhtään maalia, mutta päätöserässä Kolhonen oli taas asialla kaksi kertaa.TuTo teki 1-6-maalinsa ylivoimalla vajaat kuusi ja puoli minuuttia ennen ottelun loppua.Voitot ovat nyt 1-1 paras viidestä pelattavassa sarjassa. Otteluparin häviäjää odottaa karsinta sarjapaikasta Suomi-sarjan kolmen parhaan joukkueen kanssa. IL